ועדת הכספים, כנסת 20, פרוטוקול מספר 178, 2015-11-23 13:30

משה גפני: רבותי, אני מחדש את הישיבה.

משה גפני: אני הולך עכשיו כסדר הזה.

משה גפני: קודם כול, אנחנו עוברים לסעיף השני, אני לא רוצה לעכב את האנשים שמתעכבים פה כבר הרבה זמן – אני הייתי בטוח שזה חוק שאנחנו גומרים אותו בשעה.

משה גפני: אני מתנצל.

משה גפני: בסדר, מה לעשות, זו העבודה שלנו.

<ארז אורעד: ההתנצלות שלך מתקבלת.

משה גפני: ארז, העבודה שלך היא עבודה מסודרת.

משה גפני: העבודה שלי היא עבודה לא מסודרת.

<ארז אורעד: זה אנחנו מסכימים כבר מזמן.

<ארז אורעד: אוקיי.

משה גפני: אחרי כן אני אעשה עוד הפסקה של חמש דקות לנסות להגיע לאיזשהו פתרון.

משה גפני: אישור מוסדות ציבור לעניין סעיף 46 לפקודת מס הכנסה.

משה גפני: ארז אורעד, בבקשה.

<טמיר כהן: תגיד בבקשה את הרשימה.

מיקי רוזנטל: יש לי כמה שאלות.

<ארז אורעד: לפני השאלות, חבר הכנסת מיקי רוזנטל, אני אציג את הרשימה.

<ארז אורעד: אנחנו נדון פה ברשימה שמספרה 811215, ברשימה הזאת יש 81 מוסדות ציבור שזכאים להטבה לפי סעיף 46, ואני מתכבד להביא אותה לאישורכם.

<ארז אורעד: לאחר מכן אני אביא את הרשימה השנייה - -

משה גפני: תגיד כבר את שתיהן.

<ארז אורעד: - - שהיא: 812915, שם יש שני מוסדות ציבור שהם למעשה מקבלים הטבת מס - -

משה גפני: ולעניין סעיף 61.

<ארז אורעד: - - לעניין סעיף 61, שזה חוק מסמ"ק.

משה גפני: לפני שמיקי שואל את מה שהוא מבקש, אני רוצה לדעת אם לכולם יש ניהול תקין, כולם עומדים בכללים.

<ארז אורעד: לכולם יש ניהול תקין.

<ארז אורעד: מסר לי את זה גם בני מרשם העמותות, הוא מתנצל שהוא לא הגיע לדיון, הוא גם תיאם אתך את זה.

<ארז אורעד: כל העמותות האלה, יש להן אישור ניהול תקין מרשם העמותות, כדת וכדין.

משה גפני: תודה רבה.

משה גפני: מיקי, שאלות בבקשה.

מיקי רוזנטל: אני מבקש לשאול לגבי תנועת הערבות לאיחוד העם.

<ארז אורעד: מספר 12.

מיקי רוזנטל: בשנת 2014 פורסם כי ישנם חשדות כנגד העמותה לגבי מעורבות פוליטית בבחירות המוניציפליות בפתח תקווה.

<ארז אורעד: מאיפה המידע שלך?

<ארז אורעד: על מה אתה מסתמך?

מיקי רוזנטל: היה פרסום בעיתונים.

<ארז אורעד: פרסום בעיתונים זה עדיין בגדר השמועה.

מיקי רוזנטל: אני לא יודע.

מיקי רוזנטל: אני לא מנגח אף אחד.

משה גפני: אוקיי.

משה גפני: בסדר.

משה גפני: מיקי, הלאה.

מיקי רוזנטל: אני מבקש לדעת האם החשדות מוצו, נבדקו, האם למיטב ידיעת

מיקי רוזנטל: כם הנושא נבדק על-ידי רשות המסים או על-ידי גורם מוסמך.

<ארז אורעד: החשדות האלה, גם אם הם ישנם וגם אם יש איזו חקירה שהיא חקירה אולי סמויה, אולי בלתי סמויה, לגבי גורמים שיכול שהם מחוץ לרשות המסים, אין לנו למעשה גם יכולת - - -

משה גפני: אוקיי.

משה גפני: תודה.

מיקי רוזנטל: השאלה – אם אתם לא מודעים לזה, אז תבדקו את זה.

מיקי רוזנטל: אני לא הגורם המוסמך לבדוק את זה, אתם הגורם המוסמך לבדוק את זה.

<ארז אורעד: לפי בדיקתנו, אנחנו לא איששנו את החשדות, בעיתונות יכול להיות.

<ארז אורעד: באופן מסוים, ברגע שאין לי ראיות חותכות, אני לא יכול - - -

מיקי רוזנטל: אם אתה יודע שיש בדיקה משטרתית, האם - - -

<ארז אורעד: אני לא יודע שיש בדיקה משטרתית.

מיקי רוזנטל: אז אני שואל.

מיקי רוזנטל: אם אתה יודע, זה מונע?

מיקי רוזנטל: אתה לא מביא.

<ארז אורעד: אם אני יודע, זה מונע.

<ארז אורעד: תניח את דעתך.

משה גפני: מיקי, הנושא ברור.

משה גפני: הלאה.

מיקי רוזנטל: יש שתי עמותות – מחדשי היישוב היהודי בחברון.

<ארז אורעד: איזה מספר?

<קריאה: 16 ו-17.

מיקי רוזנטל: היא הוקמה במקור כאגודה עותומנית למען תחיית חברון היהודית.

מיקי רוזנטל: כתוב שהמטרות הן ציבוריות: דת, תרבות, חינוך וסעד.

מיקי רוזנטל: לעומת זאת, המטרות המוצעות של העמותה הן בין היתר חידוש והרחבה של ההתיישבות היהודית באזור חברון.

מיקי רוזנטל: למה המדינה צריכה לממן פעילות פוליטית מובהקת?

<ארז אורעד: לגבי כל עמותה ועמותה שאתה תידרש פה, יש עמותות שיכול להיות שיש להן מטרות שהן גם במסגרת של העשייה שלהן.

<ארז אורעד: אנחנו לא בודקים – כפי שאמרתי בדיונים הקודמים – פעילויות שהן למעשה במחלוקת ציבורית עמוקה.

משה גפני: אוקיי.

משה גפני: יש עוד משהו, מיקי?

מיקי רוזנטל: אני חושב שהעמותה הזאת והקרן למורשת קבר יוסף הן שתי עמותות פוליטיות שיש להן מטרות התנחלותיות שהן שנויות במחלוקת.

מכלוף מיקי זוהר: מה הקשר בין פוליטיקה להתנחלויות?

משה גפני: רגע, רגע, רגע.

משה גפני: מיקי.

מכלוף מיקי זוהר: מיקי, באמת.

מכלוף מיקי זוהר: מה הקשר בין פוליטיקה להתנחלות?

משה גפני: מיקי זוהר.

מכלוף מיקי זוהר: התנחלות זו התנחלות.

משה גפני: אבל מיקי זוהר, שנייה.

מכלוף מיקי זוהר: פוליטיקה היא פוליטיקה.

מיקי רוזנטל: מאחר שהעמותות האלה לא מצהירות את מלוא כוונותיהן בעניין מס הכנסה, לעומת זאת באתרים שלהן ובפרסומים שלהן הן מדווחות על מטרות אחרות, אני חושב שאסור לאשר אותן פה בוועדה.

משה גפני: אוקיי.

מיקי רוזנטל: ולגבי הדבר הראשון, אני חושב שהעמותה הראשונה צריכה בדיקה של רשות המסים, שתחזור אלינו, ולא נאשר אותה עד שלא נדע שאין חקירה נגדה.

<ארז אורעד: זה תלוי בכם, כבוד היושב-ראש, הרב גפני.

מיקי רוזנטל: זאת הצעתי לוועדה.

<ארז אורעד: תחליטו מה שתחליטו, אין בעיה.

מיקי רוזנטל: אני לא רוצה לדחות לכולם.

משה גפני: רבותי, לגבי העמותה הראשונה, שאתה אומר שיש חשדות של המשטרה ודברים מהסוג הזה – ארז, אני לא מכיר את העמותה הזאת, לא יודע מה זה.

<ארז אורעד: תבקשו, נבדוק אותה עוד פעם.

משה גפני: בסדר.

משה גפני: אני מבקש להוציא את העמותה הזאת, להביא אותה לישיבה הבאה, לבדוק אם אלה חשדות של המשטרה.

<ארז אורעד: מקובל.

משה גפני: לגבי שתי העמותות האחרות, אין בחוק דבר כזה.

משה גפני: לגבי שתי העמותות האלה, אני תומך בזה, אני חושב שהוועדה לא צריכה שלא לאשר את זה, זה בסדר גמור.

משה גפני: לכן, אני מציע שנצביע על שתי העמותות האלה בנפרד, עמותה מספר 16 ו-17.

משה גפני: מי בעד אישור סעיף 46, שתי העמותות האלה, ירים את ידו?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין

משה גפני: שתי העמותות האלה אושרו.

משה גפני: בלי שתי העמותות האלה ובלי העמותה הנוספת שאת ביקשת ועל-פי בקשת חבר הכנסת מיקי רוזנטל לבדיקה מחודשת משום ששם מדובר על חקירת משטרה, זה סיפור אחר, לגבי שאר העמותות, גם בסעיף 61 וגם בסעיף 46, צריך הצבעה נפרדת?

<ארז אורעד: הצבעה נפרדת על הרשימה של 61.

<שגית אפיק: כל רשימה בנפרד.

משה גפני: על העמותות בסעיף 46, להוציא את שלוש העמותות – על שתיים הצבענו בנפרד, ואחת אנחנו מחזירים לבדיקה מחודשת בגלל הטענה של חבר הכנסת רוזנטל שיש בעניין חקירת משטרה; יכול להיות שיתברר שאין כלום, אנחנו נאשר את זה.

מיקי רוזנטל: אם אין כלום אנחנו נאשר.

מיקי רוזנטל: רק שיעשו בדיקה רצינית לגבי העניין הזה.

משה גפני: תבדוק את העניין הזה, אנחנו מבקשים את הבדיקה המחודשת.

<ארז אורעד: מקובל.

משה גפני: על השאר אני מבקש להצביע.

משה גפני: סעיף 46, מי בעד?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: פה אחד.

משה גפני: סעיף 61, שתי העמותות הנוספות, מי בעד ירים את ידו.

משה גפני: סעיף 61 זה עוד שתי עמותות.

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – 2

משה גפני: שניים נמנעו.

<טמיר כהן: אז הוצאת את 12, 16 ו-17?

משה גפני: לא.

משה גפני: רק אחד הוצאתי.

<שגית אפיק: על 16 ו-17 הוא הצביע.

משה גפני: הצבעתי.

משה גפני: זה אושר.

משה גפני: רק אחד יצא לבדיקה.

<ארז אורעד: מספר 12 יצא לבדיקה.

משה גפני: תודה רבה, אני מודה לכם.

משה גפני: אני עושה הפסקה של חמש דקות.